Diari Oficial de la Generalitat Valenciana


Sumari del DOGV 9553, del 14-03-2023 (2023/2454)

RESOLUCIÓ de 6 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifica la composició de l'òrgan col·legiat al qual fa referència l'apartat seté de la Resolució de 27 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9553

Data del DOGV
:   14-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2454


Data del document
:   06-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 6 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifica la composició de l'òrgan col·legiat al qual fa referència l'apartat seté de la Resolució de 27 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2022. [2023/2454]  
  
Mitjançant la Resolució de 27 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, es convoquen, per a l'exercici 2022, ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència.  
D'acord amb l'apartat seté d'aquesta Resolució, es constituirà un òrgan col·legiat encarregat de realitzar la proposta de concessió de les subvencions, una vegada avaluades les sol·licituds presentades, que s'elevarà a l'òrgan competent per a resoldre. Aquest òrgan col·legiat estarà integrat per la persona titular de la Direcció General d'Agricultura, Ramaderia i Pesca, que actuarà com a presidenta, per les persones que ostenten la Subdirecció General d'Agricultura i Ramaderia i la Subdirecció General d'Estructures Agràries i Cooperativisme, i les persones que ostenten les direccions dels serveis d'Ajudes Estructurals, Ordenació Agrària i Producció i Sanitat Animal.  
L'òrgan instructor dels expedients d'aquestes ajudes és el Servei d'Ordenació Agrària. El Decret 176/2020, de 30 d'octubre, del Consell, aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, i atribueix a aquesta conselleria la direcció i execució de la política del Consell en matèria d'agricultura. L'article 8 d'aquest decret estableix que les funcions en matèria d'ordenació agrària són competència de la Direcció General d'Agricultura, Ramaderia i Pesca.  
L'Ordre 8/2021, de 22 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, desplega el Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica. D'acord amb l'article 7 d'aquesta ordre, a la Subdirecció General d'Estructures Agràries i Cooperativisme li correspon planificar, dirigir, coordinar i supervisar l'activitat, entre altres, del Servei d'Ordenació Agrària.  
Per la qual cosa, per raons d'eficàcia i execució de la convocatòria, per a l'exercici 2022, de les ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, resolc:  
  
Primer. Modificació i designació de les persones que integren l'òrgan col·legiat  
Es modifica la composició de l'òrgan col·legiat al qual es refereix l'apartat seté de la Resolució de 27 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'exercici 2022, ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència.  
Es designen com a persones integrants d'aquest òrgan col·legiat la persona titular de la Subdirecció General d'Estructures Agràries i Cooperativisme, que actuarà com a presidenta, la persona titular de la direcció del Servei d'Ordenació Agrària, i dues persones tècniques nomenades pel director general d'Agricultura, Ramaderia i Pesca.  
  
Segon. Eficàcia  
Aquesta resolució farà efecte a partir de l'endemà de la publicació en el Diari Oficial de la Generalitat Valenciana.  
Contra la present resolució, que posa fi a la via administrativa, es podrà interposar potestativament un recurs de reposició davant el mateix òrgan que l'ha dictada, en el termini d'un mes, comptat des de l'endemà de la publicació en el Diari Oficial de la Generalitat Valenciana, o bé un recurs contenciós administratiu davant la Sala Contenciosa-Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la publicació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 6 de març de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.